 Ukhala ngokugqekezelwa owase France News24Ukhala ngokugqekezelwa owase FrancePHOTO:nokuthula khanyileUMnuz Justice Zakwe waseFrance ekhombisa lapho bekungena khona izigebengu egalaji.UKHALA ngokuhudula izinyawo kwamaphoyisa ase-Alexandra owase-France osegqekezelwe izikhawu eziyisishiyagalombili kodwa kungaboshwa muntu.UMnuz Justice Zakwe wasePhase 5 uthi kuyamcacela ukuthi labantu abamhlukumezayo basebenzisana nabathile ngaphakathi emaphoyiseni njengoba bengaboshwa.UZakwe uthe ukugqekezelwa kwakhe kuqale ngoJuni wonyaka odlule.Ngigqekezelwa okokuqala ngenyanga kaJuni ngonyaka owedlule kwathathwa imali kanye nomakhalekhukhwini nezinye izinto. Ngahamba ngayovula icala kodwa ngokubona ukuthi amaphoyisa awalilandeleli ngagcina sengizitholele mina ukuthi obani abagqekeza.Uthi wawubuyela emaphoyiseni eseyowatshela ukuthi utholile ukuthi obani abamgqekezela.Ngempela amaphoyisa afike azithola zonke izimpahla zami kubasolwa kodwa ekuhambeni kwesikhathi ngathola ukuthi icala lasulwa ngoba bungekho ubufakazi nokuyinto eyangixaka ngoba izimpahla zatholakala kubantu ababethinteka.Ngo-Agasti uthi uphinde wagqekezelwa futhiNgaphinde ngavula elinye icala kodwa kwaphelela nje. Nango Okthoba baphinde babuya futhi bezogqekeza.Uthi ngoDisemba babuyile futhibamgqekezela amaphoyisa afika ezothathaama-fingerprints kodwa kwagcina lapho.Ngenyanga edlule uthe bamgqekezele kwaze kwakabili.Ngahamba futhi ngayovula amanye amacala kodwa namanje ngisalinde ukuthiamaphoyisa aphenye. Okungiphatha kabi kakhulu ukuthi nalawa amanye amacalaayavalwa kuthiwe ubufakazi abukhoEqhuba uthe lezigilamkhubaezimhlukumezayo bezingena ngophahla egalaji bese zidilikela endlini ngaphakathi.Labantu abenza lokhu abantu abangibonayo umangiphuma .Angisakwazinokuyosebenza ngoba ngibuya njalokunomonakalo. Cishe sekuphelenezinyanga ezimbili ngingayinasenkonzweni ngoba bebekala ukuthi ngeSonto eminiangikho.UZakwe uthe uma ebala cishe impahla yakhe esintshontshiwe ingaphezu kuka R70 000.Okuningi abakuntshontsha angikubalile okunye ngikubona ngoba sengikufuna ukuthi akusekho. Lento yenza ngiwanyanyeamaphoyisa ngoba ukuhlukumezeka kwami akushaya indiva.Okhulumela amaphoyisa esifundazweniuLieutenant Thulani Zwane uthe uZakwe kufanele abonane nomphathi siteshi uma engagculisekile ngophenyo. UZwane uthe mabili kuphela amacala okugqekeza avulwa uZakwe . 